DOLOŽKA ZLUČITEĽNOSTI
návrhu zákona s právom Európskej únie
1. Navrhovateľ zákona: Ministerstvo vnútra Slovenskej republiky
2. Názov návrhu zákona: Zákon o ochrane pred legalizáciou výnosov z trestnej činnosti, financovaním terorizmu a financovaním šírenia zbraní hromadného ničenia a o zmene a doplnení niektorých zákonov  
3. Predmet návrhu zákona je upravený v práve Európskej únie:
a) v primárnom práve
· čl. 87 ods. 2 a čl. 114 tretia kapitola hlava VII Zmluvy o fungovaní Európskej únie (Ú. v. EÚ C 202, 7.6.2016) v platnom znení,
b) v sekundárnom práve
· nariadenie Európskeho parlamentu a Rady (EÚ) 2024/1624 z 31. mája 2024 o predchádzaní využívaniu finančného systému na účely prania špinavých peňazí alebo financovania terorizmu (Ú. v. EÚ L, 2024/1624, 19.6.2024) – gestori:  MV SR, MF SR, MS SR, NBS,
· nariadenie Európskeho parlamentu a Rady (EÚ) 2024/1620 z 31. mája 2024, ktorým sa zriaďuje Úrad pre boj proti praniu špinavých peňazí a financovaniu terorizmu a ktorým sa menia nariadenia (EÚ) č. 1093/2010, (EÚ) č. 1095/2010 (Ú. v. EÚ L, 2024/1620, 19.6.2024) v platnom znení – gestori:  MV SR, MF SR, MS SR, ŠÚ SR, NBS, 
· smernica Európskeho parlamentu a Rady (EÚ) 2024/1640 z 31. mája 2024 o mechanizmoch, ktoré majú členské štáty zaviesť na predchádzanie využívaniu finančného systému na účely prania špinavých peňazí alebo financovania terorizmu, ktorou sa mení smernica (EÚ) 2019/1937 a mení a zrušuje smernica (EÚ) 2015/849 (Ú. v. EÚ L, 2024/1640, 19.6.2024) – gestor:  MV SR, spolugestori: MF SR, MS SR, ÚV SR, ŠÚ SR, NBS,
· smernica Európskeho parlamentu a Rady (EÚ) 2024/1654 z 31. mája 2024, ktorou sa mení smernica (EÚ) 2019/1153, pokiaľ ide o prístup príslušných orgánov k centralizovaným registrom bankových účtov prostredníctvom systému prepojenia a technické opatrenia na uľahčenie využívania záznamov o transakciách (Ú. v. EÚ L, 2024/1654, 19.6.2024)  – gestor:  MV SR, spolugestor: MF SR,
· nariadenie Európskeho parlamentu a Rady (EÚ) 2023/1113 z 31. mája 2023 o údajoch sprevádzajúcich prevody finančných prostriedkov a určitých kryptoaktív a o zmene smernice (EÚ) 2015/849 (Ú. v. EÚ L 150, 9.6.2023) – gestori: MV SR, MF SR, MS SR, NBS,
· nariadenie Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9. 6. 2023) v platnom znení – gestori:  MF SR, NBS,
· nariadenie (EÚ) č. 2020/1503 zo 7. októbra 2020 o európskych poskytovateľoch služieb hromadného financovania pre podnikanie a o zmene nariadenia (EÚ) 2017/1129 a smernice (EÚ) 2019/1937 (Ú. v. EÚ L 150, 9.6.2023) – gestori: MF SR, NBS, ÚV SR,
· nariadenie Európskeho parlamentu a Rady (EÚ) 2018/1672 z 23. októbra 2018 o kontrolách peňažných prostriedkov v hotovosti, ktoré vstupujú do Únie alebo opúšťajú Úniu, a ktorým sa zrušuje nariadenie (ES) č. 1889/2005 (Ú. v. EÚ L 284, 12.11.2018) – gestor: MF SR,
· nariadenie (EÚ) č. 1093/2010 z  24. novembra 2010 , ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010) v platnom znení – gestori: MF SR, NBS,
· nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Text s významom pre EHP) (Ú. v. EÚ L  119, 4. 5. 2016) – gestor: ÚOOÚ SR,
· delegované nariadenie  (EÚ) č. 2022/2112 z 13. júla 2022, ktorým sa dopĺňa nariadenie Európskeho parlamentu a Rady (EÚ) 2020/1503, pokiaľ ide o regulačné technické predpisy, ktorými sa spresňujú požiadavky a podmienky žiadosti o udelenie povolenia na výkon činnosti poskytovateľa služieb hromadného financovania (Ú. v. EÚ L 287, 8.11.2022) – gestori: : MF SR, NBS,
c) v judikatúre Súdneho dvora Európskej únie
· rozhodnutie Všeobecného súdu vo veci T- 451/24 Robin Messiaen, Ferenc Ballegeer v. Parlament a Rada [2025].
Výrok rozhodnutia:
Žaloba sa zamieta ako neprípustná.
Konanie o návrhu Európskej komisie na vstup do konania ako vedľajší účastník sa zastavuje.
R. Messiaen a F. Ballegeer znášajú svoje vlastné trovy konania a sú povinní nahradiť trovy konania, ktoré vznikli Európskemu parlamentu a Rade Európskej únie.
Komisia znáša svoje vlastné trovy konania súvisiace s návrhom na vstup vedľajšieho účastníka do konania..
	4. Záväzky Slovenskej republiky vo vzťahu k Európskej únii: 
1. lehota na prebranie príslušného právneho aktu Európskej únie, príp. aj osobitnú lehotu účinnosti jeho ustanovení – lehota na prebratie smernice (EÚ) 2024/1640 je do 10. júla 2027 (výnimka: článok 74 do 10. júla 2025, s články 11, 12, 13 a 15 do 10. júla 2026 a článok 18 do 10. júla 2029), lehota na prebratie smernice (EÚ) 2024/1654 je do 10. júla 2027 (výnimka: článok 1 bod 4 a 5 do 10. júla 2029);
1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie 
– konanie č. INFR (2025)0291 bolo začaté vydaním formálneho oznámenia zo dňa 24. septembra 2025 z dôvodu neoznámenia transpozičných opatrení k čl. 74 smernice Európskeho parlamentu a Rady (EÚ) 2024/1640, 
- konanie č. INFR(2020)2227 bolo začaté vydaním formálneho oznámenia zo dňa 2. júla 2020, pričom dôvodom konania iniciovaného Komisiou bola skutočnosť, že Slovenská republika nesprávne transponovala smernicu (EÚ) 2015/849; komisia v tejto veci vydala 16. novembra 2023 doplňujúce formálne oznámenie C(2023)7248 z dôvodu nesprávnej transpozície 18 ustanovení smernice (EÚ) 2015/849 ako aj smernice (EÚ) 2018/843 do slovenského právneho poriadku, pričom toto konanie bolo uzavreté dňa 1.10.2026,
1. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav 
– smernica Európskeho parlamentu a Rady (EÚ) 2024/1640 je čiastočne prebratá vo vzťahu k čl. 74, 11, 12, 13 a 15 do zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a do zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov.
[bookmark: _GoBack]5. Návrh zákona je zlučiteľný s právom Európskej únie: 
Čiastočne.
Vzhľadom na špecifickosť úpravy v čl. 10 smernice (EÚ) 2024/1640 bude tento článok transponovaný v samostatnom legislatívnom procese.

